《春暮杂感》
清代·王德爵

一樽佳酿小园新，才罢迎春又送春。流水无心滋绿野，落花有梦怨红尘。

年华似客留难住，世事如云认不真。逢个蜀僧清话久，宛然明月指前身。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。